C

עקב בעיה טכנית, חיפוש "C#" מפנה לכאן. לערך אודות שפת התכנות, ראו סי שארפ.

האות C (סי) היא האות השלישית באלפבית הלטיני.
בתחילה השתמשו הרומאים באות C על מנת להביע את העיצורים K ו-G גם יחד, ורק מאוחר יותר הוסיפו ל-C את הקו האנכי ההופך אותה ל-G. אפשרי הדבר כי בתחילה לא השתמשו ב-C כלל על מנת להביע את העיצור K, אלא רק על מנת להביע את העיצור G. כיום, האות c מייצגת מבחינה פונולוגית לרוב עיצור וילוני, סותם, אטום (/IPA: /k), ולפעמים כאשר אחריה נכתבת אחת מהאותיות e, i, או y, האות מייצגת עיצור מכתשי, חוכך, אטום (/IPA: /s), בדומה לעיצור של האות S והאות С (אס) הקירילית.

ייצוגים נוספים 

באלפבית פונטי מיוצגת האות C על ידי המילה צ'ארלי (Charlie).

בASCII מיוצגת האות על ידי 67 (C) ו-99 (c).

בקוד מורס מיוצגת האות על ידי קו נקודה קו נקודה:

- · - ·

בכתב ברייל:

התפתחות האות C

משמעויות של האות 

בהקשרים מסוימים, C יכולה לסמל:
 במחשבים - שפת התכנות C.
 בביולוגיה - ויטמין C או ציטוזין (אחד מארבע אבני היסוד של ה-DNA).
 במוזיקה - התו דו.
 בכימיה:
 היסוד פחמן.
 מסמל את הריכוזיות במולר (מול לליטר).
 קיבול חום.
 במערכת היחידות הבינלאומית - קיצור מ-centi, שמשמעותו 1/100 (לדוגמה cm = centimeter, כלומר מאית המטר).
 בשיטת הספירה הרומית - המספר 100.
 במתמטיקה:
  - שדה המספרים המרוכבים (מהמילה Complex באנגלית)
 c - (אלגברה ליניארית) האיזומורפיזם הקנוני (לרוב מסומן בc)
 c - סימון עוצמת הרצף (מהמילה Continuum - רצף).
 בפיזיקה:
 מהירות האור מסומנת על ידי c קטנה - קיצור של המילה הלטינית "celeritas" שמשמעה "מהיר"
 כאשר מצורף סימון מעלה - חום במעלות צלזיוס (למשל 37 °C)
 יחידת המטען החשמלי קולון.
 בתורת החשמל האות C מסמלת קבל.
 באלקטרוניקה - סוג של סוללה.
 במשפטים, כאשר האות מופיעה בתוך מעגל - זכויות יוצרים (למשל ©)
 במערכות מסרים מיידיים כמו באינטרנט או בטלפון סלולרי - קיצור מהמילה "see".

קישורים חיצוניים

 

אלפבית לטיני